#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2021. november 24-i ülésére)

**TÁRGY: IFJÚSÁGI KEREKASZTAL MEGALAKÍTÁSA**

A Képviselő-testület a 11/2019.számú határozatával fogadta el a város Ifjúsági Cselekvési Tervét.

A cselekvési tervben foglaltak megvalósítása a fiatalok helyben maradását, ezzel a településünk népességmegtartását, a településen történő letelepedés vonzóvá tételét célozza. A fiatalok otthonuknak érezzék Kiskőröst, a társadalom és a szűkebb helyi közösségek hasznos, aktív tagjaivá váljanak.

A cselekvési terv összeállítását megelőzte az érintett 18-35 éves korosztály körében elkészített helyzetfelmérés, melynek során elemzés alá került a fiatalok Kiskőröshöz való kötődése, a szabadidő hasznos eltöltésének lehetőségei, foglalkoztatás, munkalehetőségek, kulturális, művelődési programok, közéleti tevékenység, érdekképviselet, lakáshelyzet.

A vizsgálat összegzéseképpen a partnerség erősítése, esélyegyenlőség biztosítása, a társadalmi aktivitás hangsúlyosabbá tétele, infrastrukturális fejlesztések szempontjai kerültek előtérbe.

Az Önkormányzat az Ifjúsági Cselekvési Terv „*Esélyegyenlőség, ifjúsági közösségfejlesztés, érdekérvényesítés”* megnevezésű fejlesztési területének keretében vállalta egy Ifjúsági Kerekasztal megalakítását és működtetését, tekintettel arra, hogy településünkön nem működik olyan szervezeti forma, amely a városban élő fiatalok érdekeit összefogná és képviselné.

Az Ifjúsági Kerekasztal tevékenységével, működésével összefüggő pénzügyi hátteret az Önkormányzat költségvetésében, valamint pályázati forrásokból kívánja biztosítani.

Az Önkormányzat a programokat, tevékenységeket, fejlesztéseket, a városban működő intézményekkel, civil szervezetekkel együtt szeretné megvalósítani.

Fentiekre tekintettel javaslom az Ifjúsági Kerekasztal megalakítását, tagjainak összetételére kezdeményezem Kiskőrös Város Önkormányzata alpolgármesterét, az egyházak képviselőit, a város középfokú oktatási intézményeinek ifjúságvédelmi felelőseit, valamint Török Zsuzsa pszichológust megválasztani.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2021. november 16.**

**Domonyi László s.k.,**

**polgármester**

## HATÁROZAT-TERVEZET

A Képviselő-testület egyet ért az Ifjúsági Kerekasztal megalakításával, elnökének Szedmák Tamás Kiskőrös Város Önkormányzata alpolgármesterét, tagjainak

* a Római Katolikus Egyház Kiskőrös részéről Seffer Attila plébánost,
* a Kiskőrösi Evangélikus Egyházközség részéről Kecskeméti Pál lelkészt,
* a Kiskőrösi Református Egyházközség részéről Pénzes Péter lelkészt,
* a Kiskőrösi Baptista Gyülekezet részéről Győri Gábor lelkészt,
* a Kiskőrösi Petőfi Sándor Evangélikus Óvoda, Általános Iskola Gimnázium és Technikum részéről ifjúságvédelmi felelőst,
* a Kiskunhalasi Szakképzési Centrum Kiskőrösi Wattay Technikum és Kollégium részéről ifjúságvédelmi felelőst és
* Török Zsuzsa klinikai szakpszichológust választja.

**Határidő:** azonnal

**Felelős:** polgármester